fi en fi fi fi fi fi pl fi fi fi fi fi fi fi fi fi fi fi fi fi fi fi nl de fi fi fi fi fi fi fi fi fi fi fi fi fi fi fi fi fi fi fi en en en fi nl fi en fi fi da fi fi fi en en fi
Aloite: Kesäajan sopparuokailu alle 16-vuotiaille – KERAVAN VASEMMISTO
Hyvinvointi kuuluu kaikille! – Vasemmistoliiton Vantaan ja Keravan hyvinvointialueen vaaliohjelma
Palautustuotteita tuhotaan – Kansanedustaja kieltäisi
Loppu Iranin naisten kontrolloinnille ja julmalle väkivallalle, vaatii Vasemmistonaiset
Lääke Kenian metsäkatoon oli pahempi kuin tauti – meksikonmeskiten rajoittaminen on äärimmäisen työlästä ja kallista
Liikenteen päästötavoite tuskin toteutuu, sähköautojen määrä kasvaa hitaasti
Koko ajan uusiutuva Max Seeck sekoittaa Loukossa Agatha Christietä mystiikkaan ja kauhuun
Journalismi on Meksikossa hengenvaarallista – Tietoa välitetään intohimolla vastuksista huolimatta
Mikä ratkaisuksi energiakriisiin? – vastaamassa tietokirjailija, poliitikko ja toimittaja
Onko hallinnollinen työ turhaa?
Miksi lastensuojelu on kriisissä?
Kirjallinen kysymys sote-kulujen alibudjetoinnista
Toimivat sote-palvelut, henkilöstökoulutuksella vai ilman?
Aloite: Kesäajan sopparuokailu alle 16-vuotiaille
Vasemmiston valtuutettu Pia Lohikoski teki kaupunginvaltuuston kokouksessa 12.9.2017 aloitteen kesäajan sopparuokailujen aloittamisesta Keravalla. Aloitteen allekirjoitti 30 valtuutettua 51:stä.
Helsinki juhli kesäkuussa 2017 jo peräti 75 vuotta kestänyttä perinnettään tarjota lapsille leikkipuistoissaan kesäajan maksuttomat puistoruokailut. Leikkipuistoruokailu toimii Helsingissä siten, ettei ennakkoilmoittautumista ruokailuun tarvita.
Keravalla järjestettiin vastaavia lasten kesäruokailuja vielä 1980-luvulla mm. kouluilla siten, että kotoa tuotiin mukana lautanen ja lusikka sekä oma vesipullo. Ruokailun lisäksi ohjelmaan kuului tuolloin ohjattua leikkitoimintaa.
Viime vuosina Keravalla on parina kesänä ollut vapaaehtoisvoimin järjestettyjä lasten leikkipuistoissa tapahtuvia sopparuokailuja, jotka ovat olleet hyvin suosittuja, mutta vapaaehtoisvoimin ruokailun päivittäinen ja kattava järjestäminen ei ole mahdollista.
Perheiden erilaiset taloudelliset tilanteet ja lähtökohdat eriarvoistavat lapsia. Vaikeat tilanteet saattavat kärjistyä erityisesti koulujen ja päiväkotien loma-aikoina, jolloin esimerkiksi päivittäinen maksuton kouluruokailu jää kahdeksi ja puoleksi kuukaudeksi tauolle. Lasten ja perheiden tasa-arvoa voidaan kuitenkin parantaa konkreettisilla ennaltaehkäisevillä toimilla, kuten kesäajan sopparuokailu olisi.
Leikkipuistoissa tarjottava maksuton lämmin ruoka on Helsingissä perheiden arvostama, hyvin toimiva ja kustannuksiltaan kohtuullinen palvelu, joka edistää lapsiperheiden tasa-arvoa ja hyvinvointia. Leikkipuistoruokailu luo myös mahdollisuuksia monipuoliselle sosiaalisten suhteiden luomiselle niin lasten kuin vanhempien tai isovanhempien kesken.
Kesäajan sopparuokailu voisi Keravalla tapahtua esimerkiksi leikkipuistoissa tai kouluilla tai Untolan toimintakeskuksella. Tämä palvelisi erityisen hyvin perheitä, joissa vanhemmilla ei ole mahdollisuutta lomailla kesällä yhtä pitkään kuin koululaisilla.
Edellä esitettyyn perustuen me allekirjoittaneet valtuutetut esitämme, että Kerava aloittaa kesäajan sopparuokailut alle 16-vuotiaille lapsille kesällä 2018.
Sähköpostiosoitettasi ei julkaista. Pakolliset kentät on merkitty *
* Copy This Password *
* Type Or Paste Password Here *
© 2022 - Keravan Vasemmisto